LIETUVOS RESPUBLIKOS VYRIAUSYBĖ

N U T A R I M A S

DĖL INSTITUCIJŲ, ATSAKINGŲ UŽ LIETUVOS ŽUVININKYSTĖS SEKTORIAUS 2007–2013 METŲ VEIKSMŲ PROGRAMOS ĮGYVENDINIMĄ, PASKYRIMO

2007 m. vasario 13 d. Nr. 190

Vilnius

Vadovaudamasi Lietuvos Respublikos žuvininkystės įstatymo (Žin., 2000, Nr. 56-1648; 2004, Nr. 73-2527) 3 straipsnio 1 dalies 1 punktu ir 2006 m. liepos 27 d. Tarybos reglamentu (EB) Nr. 1198/2006 dėl Europos žuvininkystės fondo (OL 2006 L 223, p. 1), Lietuvos Respublikos Vyriausybė nutaria:

1. Paskirti institucijas, atsakingas už Lietuvos žuvininkystės sektoriaus 2007–2013 metų veiksmų programos įgyvendinimą:

1.1. Žemės ūkio ministeriją		vadovaujančiąja institucija;
1.2. Žuvininkystės departamentą prie Žemės ūkio ministerijos		tarpine institucija;
1.3. Nacionalinę mokėjimo agentūrą prie Žemės ūkio ministerijos		tarpine institucija.

2. Pavesti Žemės ūkio ministerijai:

2.1. paskirti tvirtinančiąją instituciją;

2.2. vykdyti audito institucijos funkcijas;

2.3. parengti ir, iki 2007 m. kovo 30 d. pateikus Lietuvos Respublikos Vyriausybei tvirtinti Lietuvos žuvininkystės sektoriaus 2007–2013 metų nacionalinį strateginį planą, pateikti jį Europos Komisijai;

2.4. parengti ir iki 2007 m. gegužės 30 d. teikti Europos Komisijai tvirtinti apsvarstytą Lietuvos Respublikos Vyriausybėje Lietuvos žuvininkystės sektoriaus 2007–2013 metų veiksmų programą;

2.5. parengti ir patvirtinti Lietuvos žuvininkystės sektoriaus 2007–2013 metų veiksmų programos administravimo taisykles.

Finansų ministras,

pavaduojantis Ministrą Pirmininką	Zigmantas Balčytis

Žemės ūkio ministrė	Kazimira Danutė Prunskienė

______________